Here is a page extracted from Wikipedia that may contain CSS, HTML, and a lot of unformatted text.

Title: سعيد الشيخ
Content: سعيد الشيخ ، مونتير مصرى, بيعتبر المؤسس لفن المونتاج فى مصر

حياته 
اتولد سعيد الشيخ فى حلوان سنة 1922, عشق الموسيقى من صغره وقت تردده على الحديقة اليابانيه, اشتغل مساعد فى مونتاج فيلم "خاتم سليمان" سنه 1947 للمخرج حسن رمزى و من مونتاج اخوه المونتير كمال الشيخ قبل ما يتحول للإخراج, و فى السنه اللى بعديها ابتدا سعيد يعمل مونتاج منفرد فى افلام تانيه زي فيلم "الستات العفاريت" لحسن الامام و فيلم "حب و جنون" لحلمى رفله. وفى سنة 1949 غمل مونتاج اربع افلام مره واحده و سنه 1950 عمل مونتاج ست افلام.

كان زميل لرواد فن المونتاج الكبار زى كمال أبو العلا و حسين عفيفى و كمال الشيخ و صلاح ابو سيف قبل ما يتوجهو للإخراج.

سعيد الشيخ يعتبر معلم اساتذه فن المونتاج الكبار فى مصر و العالم العربى زى رشيده عبدالسلام و رحمة منتصر و عادل منير و أحمد متولى و حتى جيل الشباب زى مها رشدى.

كان شاهد على تاريخ السينما المصرية لأكتر من نص قرن, استلم رئاسة قسم المونتاج فى المعهد العالى المصرى للسينما لسنوات.

أفلام مهمه 
كان من بين الأفلام المهمة اللى عمل مونتاجها

 درب المهابيل لتوفيق صالح
 الملاك الصغير و الرجل الذي فقد ظله و ميرامار و الصعود إلى الهاويه و اللص و الكلاب و الليلة الأخيرة و الشيطان الصغير لكمال الشيخ
 ليلى بنت الشاطئ لحسين صدقى
 القاهرة 30 و الزوجة الثانية لصلاح أبو سيف
 خان الخليلى لعاطف سالم
 الكرنك"لعلى بدرخان,
 دائرة الانتقام لسمير سيف
 عيون لا تنام و سيداتى آنساتى لرأفت الميهى
 الحب في الثلاجة لسعيد حامد

و كان آخر الأفلام عمل مونتاجها نزوة لعلى بدرخان و المرأة و الساطور 1996 لسعيد مرزوق.

جوايز 
 حصل سعيد الشيخ على جايزه احسن مونتاج عن فيلم اريد حلا 1975 فى المسابقه اللى عملتها وزاره الثقافه لافلام سنه 1975.

وفاته 
اتوفى يوم 15 يوليه سنة 2004.

لينكات برانيه

مصادر 

مواليد 1922
وفيات 2004
سينما مصريه
مونتيرات